
URBROJ: 2137-24-03-23-2
Podravske Sesvete, 3. travnja 2023.

	Pročelnik Jedinstvenog upravnog odjela Općine Podravske Sesvete na temelju članka 19.  Zakona o službenicima i namještenicima u lokalnoj i područnoj (regionalnoj) samoupravi („Narodne novine" broj 86/08., 61/11., 4/18. i 112/19, u daljnjem tekstu: ZSN) raspisuje
NATJEČAJ
za prijam u službu u Jedinstveni upravni odjel Općine Podravske Sesvete, na radno mjesto: 
- referent za financije, računovodstvo i investicije ( l - izvršitelj/ica m/ž) na neodređeno puno radno vrijeme, uz probni rad od tri mjeseca.
Opći uvjeti za prijam u službu:
- punoljetnost
- hrvatsko državljanstvo
- zdravstvena sposobnost za obavljanje poslova radnog mjesta na koje se osoba prima.
Posebni uvjeti za prijam u službu:
1. srednja stručna sprema ekonomske struke 
1. najmanje jedna godina radnog iskustva na računovodstveno-financijskim poslovima
1. poznavanje rada na računalu (tekstualna i tablična obrada podataka)
1. položen državni ispit.
Na natječaj se mogu ravnopravno prijaviti oba spola.
Kandidat koji ima prednost pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), Zakona o civilnim stradalnicima iz Domovinskog rata („Narodne novine“ broj 84/21) te Zakona  o profesionalnoj rehabilitaciji i zapošljavanju osoba s invaliditetom („Narodne novine“ 157/13. 152/14, 39/18, 32/20)  dužan je istaknuti u prijavi za natječaj pravo na prednost pri zapošljavanju pod jednakim uvjetima dostaviti dokaze o ispunjavanju uvjeta iz natječaja i propisanu dokumentaciju kojom dokazuje prednost zapošljavanja koja je određena navedenim posebnim zakonima.
Kandidat koji se poziva na pravo prednosti pri zapošljavanju pod jednakim uvjetima, a odnosi se na osobu iz članka 102. stavaka 1. ‒ 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), dužan je uz prijavu na natječaj dostaviti sve dokaze o ispunjavanju uvjeta iz natječaja i dokaze iz čl. 103. stavak 1. Zakona o hrvatskim braniteljima iz domovinskog rata i članovima njihovih obitelji („Narodne novine“ 121/17, 98/19, 84/21). Poveznica na internetsku stranicu Ministarstva hrvatskih branitelja i dodatne informacije o dokazima koji su potrebni za ostvarivanje prava prednosti pri zapošljavanju  mogu se pogledati na https://branitelji.gov.hr/zaposljavanje–843/843
popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)
Kandidat koji se poziva na pravo prednosti pri zapošljavanju pod jednakim uvjetima a odnosi se na osobu iz članka 48. stavaka 1 i 2. Zakona o civilnim stradalnicima iz Domovinskog rata („Narodne novine“ broj 84/21) uz prijavu na natječaj treba dostaviti i dokaze o ispunjavanju uvjeta iz natječaja iz članka 49. citiranog Zakona. Poveznica na internetsku stranicu Ministarstva hrvatskih branitelja Republike Hrvatske https://branitelji.gov.hr/zaposljavanje–843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:
popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14, 39/18, 32/20) uz prijavu na javni natječaj dužan je osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.
Prijavom na natječaj kandidati su suglasni da Općina Podravske Sesvete može prikupljati, koristiti i obrađivati osobne podatke u svrhu provedbe natječajnog postupka i zapošljavanja, kontaktiranja i objave na mrežnim stranicama, u skladu sa važećim propisima.
Prije početka rada izabrani kandidat obvezan je dostaviti dokumentaciju u izvornicima ili u ovjerenim preslikama.
U službu ne može biti primljena osoba za čiji prijam postoje zapreke iz članka 15. i 16. ZSN-a.
U službu se može primiti osoba koja ima potrebno radno iskustvo na odgovarajućim poslovima, a nema položen državni stručni ispit, pod uvjetom da ispit položi u roku godine dana od prijma u službu.
Prijavi na natječaj potrebno je priložiti:
· životopis,
· preslik važeće osobne iskaznice,
· svjedodžbu kojom se dokazuje stručna sprema,
· uvjerenje nadležnog suda da protiv podnositelja prijave nije pokrenut te da se ne vodi kazneni postupak (ne starije od 30 dana od dana objave Natječaja),
· vlastoručno potpisanu izjavu da za prijam u službu ne postoje zapreke iz članka 15. i 16. ZSN,
· dokaz o položenom državnom ispitu,
· dokaz o ukupnom radnom iskustvu (ispis elektroničkog zapisa Hrvatskog zavoda za mirovinsko osiguranje)
· dokaz o radnom iskustvu ostvarenom na odgovarajućim poslovima u trajanju od najmanje jedne godine (koji sadrži vrstu poslova koje je kandidat obavljao, vrstu stručne spreme tih poslova i razdoblje u kojem je obavljao te poslove (preslik ugovora, rješenja ili potvrde poslodavca).
Uvjerenje o zdravstvenoj sposobnosti izabrani kandidat dostavlja po obavijesti o izboru, a prije donošenja rješenja o prijmu u službu.
Urednom prijavom smatra se prijava koja sadrži sve podatke i priloge navedene u natječaju.
Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na javni natječaj te će o tome biti obaviještena pisanim putem.
Za kandidate prijavljene na natječaj koji ispunjavaju formalne uvjete natječaja provest će se  prethodna provjera znanja i sposobnosti kandidata pisanim testiranjem i intervjuom.
Na web - stranici: www.podravske-sesvete.hr  dostupan je opis te podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata te ostale informacije o natječajnom postupku. Na web - stranici te na oglasnoj ploči Općine Podravske Sesvete bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
Ako kandidat ne pristupi provjeri, smatra se da je povukao prijavu na natječaj.
Intervju se provodi samo s kandidatima koji su ostvarili najmanje 50% bodova iz pisanog testiranja.
Prijave na natječaj podnose se na adresu: Općina Podravske Sesvete, Povjerenstvo za provedbu natječaja, 48363 Podravske Sesvete, Ivana Mažuranića l, s naznakom „Prijava na natječaj za radno mjesto „referent za financije, računovodstvo i investicije“ na neodređeno vrijeme– ne otvarati" u roku od devet dana od dana objave u „Narodnim novinama".
O rezultatima postupka kandidati će biti obaviješteni u zakonskom roku.

							           Općina Podravske Sesvete



